Flavius
Flavius (nomen ex verbo "flavus" deductum) est nomen Romanum (nomen gentile). Gens plebeia Flavia per rem publicam parvi momenti erat, primo saeculo autem tres imperatores (Vespasianum, Titum et Domitianum) procreavit. Forma feminea nominis est Flavia.

Qui hoc nomen habuerunt 
 Lucius Flavius Silva Nonius Bassus, senator Romanus et imperator
 Marcus Annius Flavius Libo, consul anno 204
 Titus Flavius Clemens (mortuus 95), consul anno 95
 Titus Flavius Sabinus (circa 8-69), senator et frater Vespasiani imperatoris
 Flavius Aetius (circa 390-454), dux militum ac vir publicus Imperii Romani 
 Lucius Flavius Arrianus (circa 95-175), vir publicus, philosophus et rerum gestarum scriptor Romanus, qui Graece scripsit
 Flavius Iosephus (natus Ioseph ben Mathitjahu anno 37/38 Hierosolymis, mortuus circa annum 100 Romae), rerum gestarum scriptor, qui Graece scripsit
 Flavius Iulius Constantius, imperator Romanus
 Flavius Magnus Aurelius Cassiodorus (circa 485-circa 580), magistratus senatorque Romanus, vir multis disciplinis eruditissimus
 Flavius Placidus Valentinianus, imperator Romanus
 Publius Flavius Vegetius Renatus, scriptor rerum militarium Romanus

Imperio Romano multi homines "Flavii" vocati sunt, qui ab imperatoribus Flaviis manu missi aut civitate donati sunt, in quibus etiam futurus imperator Flavius Valerius Constantius Chlorus, quare domus regia ab eo condita interdum "secunda domus Flavia" appellatur.

Antiquitate posteriore demum nomen Flavius re vera titulus factus est, quem plurimi magistratus superiores nomini proprio anteposuerunt, ut necessitudinem cum domo regia demonstrarent.

Nomina gentilicia
+